ออมสินปลื้มคนไอทีแห่ใช้'โมบายแบงก์'
คนไอทีแห่ใช้โมบายแบงก์ออมสิน คาดสิ้นปีผู้สมัครใช้พุ่งเป็น 5 ล้านราย
1 ส.ค. 2558

คนไอทีแห่ใช้โมบายแบงก์ออมสิน คาดสิ้นปีผู้สมัครใช้พุ่งเป็น 5 ล้านราย
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ระยะเวลา 3 เดือนหลังจากธนาคารเปิดให้บริการนวัตกรรมทางการเงินรูปแบบใหม่ ผ่านอุปกรณ์อิเล็กทรอนิกส์แบบพกพา (Mobile Banking) ภายใต้ชื่อ "MyMo" (มายโม่ : My Money, My Mobile) ปรากฏว่าได้รับการตอบรับเหนือความคาดหมาย มีลูกค้าสมัคร ใช้บริการแล้ว 1.65 แสนราย จากเป้าเดิมที่ตั้งไว้ปีนี้ 5 แสนราย รวมทั้งพบว่าลูกค้าที่สมัครใช้บริการ ผ่านมือถือจริงถึง 75%
อย่างไรก็ตาม ขณะนี้คาดว่าภายในสิ้นปีจะมีผู้สมัครใช้แอพ บริการดังกล่าว 4-5 ล้านราย เนื่องจากบริการที่หลากหลาย ทันสมัย โดยธนาคารได้จัดกิจกรรม "สลาก Double Prize" สำหรับลูกค้ารายใหม่ที่สมัครใช้บริการระหว่างวันที่ 30 ก.ค.-15 ต.ค. 2558 แล้วฝากสลากออมสินพิเศษ 3 ปี จะได้ลุ้นถูกรางวัลที่ 1 มูลค่า 10 ล้านบาทเพิ่มเป็น 2 เท่า